আইফা উৎসব
বার্ষিক আইফা উৎসব দক্ষিণ ভারতীয় চলচ্চিত্র শিল্পের শৈল্পিক এবং কারিগরি অবদানকে পুরস্কৃত করে। অনুষ্ঠানটি আইফা পুরস্কারের দল উইজক্রাফ্ট ইন্টারন্যাশনাল কর্তৃক অনুষ্ঠিত হয় এবং তামিল, তেলেগু, মালায়লাম ও কন্নড় চলচ্চিত্রের প্রতিনিধিত্ব করে। অনুষ্ঠানটি ২০১৬ সালে প্রবর্তিত হয়। ২০১৫ সালের ডিসেম্বর মাসে অনুষ্ঠানটি হওয়ার জন্য সময় নির্ধারিত হলেও ২০১৫ সালের দক্ষিণ ভারতীয় বন্যার কারণে এটি পিছিয়ে দেওয়া হয়। পুরস্কার দুটি পৃথক দিনে পৃথক অংশে প্রদান করা হয়। প্রথম দিনে তামিল এবং মালয়ালম চলচ্চিত্র শিল্পের সবচেয়ে প্রতিশ্রুতিশীল আসন্ন দক্ষিণ ভারতীয় চলচ্চিত্র শিল্পীদের সম্মানিত করা হয়, এবং দ্বিতীয় দিনে তেলুগু এবং কন্নড় চলচ্চিত্র শিল্পের শিল্পী ও কলাকুশলীদের সম্মানিত করা হয়। জেষ্ঠ শিল্পী এবং পেশাদারদের একটি জুরি পুরস্কারের জন্য মনোনীতদের বাছাই করেন এবং পাবলিক পোলিংয়ের মাধ্যমে ভোট দেওয়া হয়।